stanford-oval/wikipedia huggingface dataset:
האינטרנציונל

ערך זה עוסק בהמנון המשמש קומוניסטים, סוציאליסטים ועוד. אם התכוונתם לפירושים אחרים, ראו .
| --- | --- |

האינטרנציונל בגרסה המקורית בצרפתית
 מדינה:  צרפת 
 מילים:  אז'ן פוטייה, 1871
 לחן:  פייר דה-גייטר, 1888
 תאריך מעמד רשמי:  שנות ה-90 של המאה ה-19
 "האינטרנציונל" (קטע כלי) קובץ · עזרה
 
"האינטרנציונל" (בצרפתית: "L'Internationale") הוא המנון שמאל פוליטי (קומוניסטי). המילים המקוריות נכתבו בצרפתית על ידי אז'ן פוטייה (1816–1887) בשנת 1871 והולחנו בידי פייר דֶּגֶייטֵר (1848–1932) בשנת 1888. השיר נכתב בעקבות דיכוי הקומונה הפריזאית במהלך המלחמה בפרוסיה ותורגם לעשרות שפות. זהו אחד ההמנונים המפורסמים ביותר בעולם, המושר עד היום בפי סוציאליסטים מכל הגוונים - קומוניסטים, אנרכיסטים, וסוציאל-דמוקרטים.
הגרסה הרוסית של השיר, בתרגומו של ארקדי (אהרון) קוץ מ-1902, שימשה כהמנון הלאומי של ברית המועצות עד שנת 1944, וכן כהמנון המפלגה הקומוניסטית. התרגום המקורי לרוסית כלל שלושה בתים ופזמון. בהמשך נוספו בתים נוספים ושונו חלק מהמילים המקוריות.
בספר "חוות החיות" הציג ג'ורג' אורוול פרודיה על שיר זה, בשם "חיות אנגליה".
בשנות מלחמת העולם השנייה שימש השיר "ברכת עם" ("תחזקנה", על פי מילתו הראשונה) של חיים נחמן ביאליק כהמנון השומר הצעיר, אך בעקבות המלחמה והרדיפות עלה חשש שתיווצר בקרב התנועה רוח של לאומנות, ועל כן צורף האינטרנציונל כהמנונה השני של התנועה. הוא משמש גם כאחד משלושת המנוני הנוער העובד והלומד (יחד עם התקווה ואני מאמין).
נוסח עברי > תרגום מקורי

התרגום המקורי תורגם ב-1924 עבור אירועי אחד במאי על ידי אברהם שלונסקי.
הָאִינְטֶרְנַצְיוֹנָל

קוּם הִתְנַעֵרָה עַם חֵלֵכָה

עַם עֲבָדִים וּמְזֵי רָעָב

אֵשׁ הַנְּקָמוֹת הַלֵב לִחֵכַה

לִקְרַאת אוֹיַב הִכּוֹן לַקְּרָב.
עוֹלָם יָשָׁן עֲדֵי הַיְּסוֹד נַחְרִיבה

מִגַּב כָּפוּף נִפְרֹק הָעֹל

אֶת עוֹלָמֵנוּ אָז נָקִימָה

לֹא כְּלוּם מִתְּמוֹל,

מָחָר – הַכֹּל.
זֶה יִהְיֶה קְרַב אַחֲרוֹן בְּמִלְחֶמֶת עוֹלָם

עִם הָאִינְטֶרְנַצְיוֹנַל יַעוֹר, יִשְׂגָב אָדָם
רַק לָנוּ עֲמֵלֵי כַּפַּיִם

רַק לָנוּ עֲמֵלֵי הַיְּקוּם

הָאֲדָמָה וּבִרְכוֹתֶיהָ

וּלְכָל הוֹלְכֵי בָּטֵל לֹא כְּלוּם

אֵין רַב רִיבֵנוּ וּמוֹשִׁיעַ

לֹא אֵל, לֹא מֶלֶךְ, לֹא גִּבּוֹר

בִּזְרוֹעַ נְטוּיָה נַבְקִיעַ

אֲנַחְנוּ דֶּרֶךְ אֶל הָאוֹר

זֶה יִהְיֶה קְרָב אַחֲרוֹן בְּמִלְחֶמֶת עוֹלָם

עִם הָאִינְטֶרְנַצְיוֹנָל יֵעוֹר, יִשְׂגַּב אָדָם!
עֲבוּר הַדְּרוֹר וּפְדוּת הָרוּחַ

וּפְרֹק הָעֹל מִגַּב הָעָם

לַבֵּה הָאֵשׁ וְהַךְ בְּכֹחַ

כָּל עוֹד בַּרְזֶל עוֹדֶנּוּ חַם

וְכִי רַעַם אֲבָדוֹן יָרִיעַ

עַל רֹאשׁ אוֹיְבֵינוּ לְהֻמָּם

עָלֵינוּ שֶׁמֶשׁ דְּרוֹר תַּפְצִיעַ

לִשְׁפֹּךְ אֶת זָהֳרָהּ הַחַם

זֶה יִהְיֶה קְרָב אַחֲרוֹן בְּמִלְחֶמֶת עוֹלָם

עִם הָאִינְטֶרְנַצְיוֹנָל יֵעוֹר, יִשְׂגַּב אָדָם!
נוסח עברי > נוסח עברי מחודש

את הנוסח העברי המחודש כתב חיים חפר לאחר שבחודש פברואר 1985 נתקבלה בוועדה המרכזת של ההסתדרות המלצתו של יצחק בן אהרון:
"הועדה ממליצה על עריכתו מחדש של טקסט האינטרנציונל במובן של מחיקת תוכן שאבד עליו הכלח וצירופם של תכנים עכשוויים מן ההוויה הישראלית או הבינלאומית".
קוּם עַם עוֹבֵד, הָרֵם דְּגָלֶיךָ

מִן הַשָֹדֶה, מִן הַסַּדְנָה,

כָּל הָרָעֵב שָלוֹם וְלֶחֶם,

הוּא אָח אִתְּךָ לָאֱמוּנָה.
עוֹלָם יָשָן עֲדֵי הַיְסוֹד נַחְרִימָה,

מִגַב כָּפוּף נִפרֹק הָעֹל,

אֶת עוֹלָמֵנוּ אָז נָקִימָה,

לֹא כלוּם אֶתְמוֹל - מָחָר הַכֹּל.
אַחְוָה הִיא דִגְלֵנוּ 

וְחֵרוּת לְכָל עַם,

עִם הָאִינְטֶרְנַצְיוֹנַל, 

יֵעוֹר, יִשְגַב אָדָם!
נוסח צרפתי

| תרגום מילולי (מבוסס על תרגום מילולי לאנגלית) | L'Internationale |
| --- | --- |
 קומו, עלובי הארץ קומו, עבדי הרעב התבונה רועמת בכור מחצבתה (מולדתה) זהו פרוץ הקץ הבה נעשה מן העבר דף חדש המוני עבדים, קומו, קומו העולם עומד להשתנות מיסודו אנו שום דבר, הבה נהיה הכל זהו המאבק הסופי הבה נתאחד, ומחר האינטרנציונל יהיה המין האנושי כולו אין מושיעים נעלים אף לא אלוהים, קיסר, או טריבון יצרנים, הבה נציל עצמנו נכריז על הצלתנו המשותפת למען יתן הגנב את הדין למען שחרור הנפש מכלאה הבה נתיך את אזיקנו ונכה בברזל בעודו חם המדינה מקצצת והחוק מרמה מיסים מוצצים את דם החלשים לא מוטלים מיסים על העשירים זכויות העני הן מילים ריקות די להינמקות בחסותם השוויון קורא לחוקים אחרים על פיו, אין זכויות בלי חובות אך גם אין חובות בלי זכויות נתעבים בזוהרם הקדוש מלכי המכרה והמסילה האם אי פעם עשו דבר מלבד גזל עמל? בקופת הכנופיה מה שנברא ניתך בתביעה שיוחזר לו אין העם דורש אלא את חלקו המלכים מרעילים אותנו בעשן שלום ביננו, מלחמה בעריצים הבה נשבית את הצבאות ישבות נשקם, נפזר את השורות ואם הם, הקניבלים, יתעקשו לעשות מאיתנו גיבורים הם יגלו במהרה שכדורינו נועדו לגנרלים האמיתיים שלנו פועלים, חקלאים, אנו מפלגת העובדים הגדולה העולם שייך לאמיצים ילכו הבטלנים למקום אחר כמה הם ניזונים מבשרנו אולם אם העורבים והנשרים יעלמו באחד הבקרים השמש תזרח לעולם.:  Debout, les damnés de la terre Debout, les forçats de la faim La raison tonne en son cratère C'est l'éruption de la fin Du passé faisons table rase Foules esclaves, debout, debout Le monde va changer de base Nous ne sommes rien, soyons tout C'est la lutte finale Groupons-nous, et demain (bis) L'Internationale Sera le genre humain Il n'est pas de sauveurs suprêmes Ni Dieu, ni César, ni tribun Producteurs, sauvons-nous nous-mêmes Décrétons le salut commun Pour que le voleur rende gorge Pour tirer l'esprit du cachot Soufflons nous-mêmes notre forge Battons le fer quand il est chaud L'état comprime et la loi triche L'impôt saigne le malheureux Nul devoir ne s'impose au riche Le droit du pauvre est un mot creux C'est assez, languir en tutelle L'égalité veut d'autres lois Pas de droits sans devoirs dit-elle Egaux, pas de devoirs sans droits Hideux dans leur apothéose Les rois de la mine et du rail Ont-ils jamais fait autre chose Que dévaliser le travail Dans les coffres-forts de la bande Ce qu'il a crée s'est fondu En décrétant qu'on le lui rende Le peuple ne veut que son dû. Les rois nous saoulaient de fumées Paix entre nous, guerre aux tyrans Appliquons la grève aux armées Crosse en l'air, et rompons les rangs S'ils s'obstinent, ces cannibales A faire de nous des héros Ils sauront bientôt que nos balles Sont pour nos propres généraux Ouvriers, paysans, nous sommes Le grand parti des travailleurs La terre n'appartient qu'aux hommes L'oisif ira loger ailleurs Combien, de nos chairs se repaissent Mais si les corbeaux, les vautours Un de ces matins disparaissent Le soleil brillera toujours.
נוסח רוסי

| תרגום מילולי | Интернационал |
| --- | --- |
 א. קום, כל העולם רדוף הקללה של הרעבים והעבדים. תבונתנו רותחת וערה ומוכנה להוליך אל הקרב הקטלני. את עולם הדיכוי הישן עדי יסוד נחריבה ולאחר מכן נבנה עולם חדש שלנו. מי שהיה לא כלום, יהפך להכול. פזמון: זהו הקרב האחרון והמכריע שלנו בעזרת האינטרנציונל ירומם רוחו של המין האנושי ב. אף אחד לא יתן לנו את השחרור לא האל, לא הצאר, ולא הגיבור. אנחנו נשיג את השחרור בעזרת ידנו שלנו. כדי להפיל את העול, בעזרת יד מוכשרת להשיג בלוחמה את הטוב לנו תקעו בשופר והכו באומץ כל עוד הברזל חם (פזמון) ג. מספיק למצוץ את הדם, ערפדים באמצעות כלא, מס, עוני! יש לכם כל השלטון, כל טוב העולם וזכותנו - צליל ריק! אנחנו נבנה חיים אחרת והנה ססמתנו הקרבית: כל השלטון - לעם העובד ואת כל אוכלי החינם לזרוק! (פזמון) ד. אין לנו כבוד אליכם, עם עושרכם, מלכי הפחם והמתכת! את כס המלכות שלכם, בטלנים העלאתם על גבנו. בתי חרושת, מפעלים, ארמונות הכל נוצר בעבודה שלנו הגיע הזמן! אנו דורשים החזר של מה שנלקח מאיתנו בשוד (פזמון) ה. די לרצון המלכים לסמם אותנו בעשן המלחמה המלחמה לעריצים! השלום לעם שבתו, בני הצבא! כשהעריצים שלנו יכריחנו להתקיף אותם בגבורה בקרב אז נשלח עליכם רוצחים אנחנו בשר תותחי הקרב! (פזמון) ו. רק אנחנו, עובדי צבא העבודה הכלל עולמי הגדול! בעלי הזכות לשלוט בארץ והטפילים - לעולם לא! ואם יתפוצץ הרעם הגדול מעל להקת הכלבים והרוצחים עלינו תמשיך לזרוח השמש באש קרניה (פזמון):  I. Вставай, проклятьем заклейменный, Весь мир голодных и рабов! Кипит наш разум возмущенный И в смертный бой вести готов. Весь мир насилья мы разрушим До основанья, а затем - Мы наш, мы новый мир построим: Кто был ничем, тот станет всем! פזמון: Это есть наш последний И решительный бой. С Интернационалом Воспрянет род людской. II. Никто не даст нам избавленья: Ни бог, ни царь и ни герой Добьёмся мы освобожденья Своею собственной рукой. Чтоб свергнуть гнёт рукой умелой, Отвоевать своё добро, Вздувайте горн и куйте смело, Пока железо горячо! (פזמון) III. Довольно кровь сосать, вампиры, Тюрьмой, налогом, нищетой! У вас - вся власть, все блага мира, А наше право - звук пустой! Мы жизнь построим по-иному - И вот наш лозунг боевой: ВСЯ ВЛАСТЬ - НАРОДУ ТРУДОВОМУ - А дармоедов всех долой! (פזמון) IV. Презренны вы в своём богатстве, Угля и стали короли! Вы ваши троны, тунеядцы, На наших спинах возвели. Заводы, фабрики, палаты - Всё нашим создано трудом. Пора! Мы требуем возврата Того, что взято грабежом. (פזמון) V. Довольно, королям в угоду, Дурманить нас в чаду войны! Война тиранам! Мир Народу! Бастуйте, армии сыны! Когда ж тираны нас заставят В бою геройски пасть за них - Убийцы в вас тогда направим Мы жерла пушек боевых! (פזמון) VI. Лишь мы, работники всемирной Великой армии труда! Владеть землёй имеем право, А паразиты - никогда! И если гром великий грянет Над сворой псов и палачей, Для нас всё так же солнце станет Сиять огнём своих лучей. (פזמון)
ראו גם

סער הרשע, או ורשויאנקה
הערות שוליים

↑  הערך (Anthems in Animal Farm) בוויקיפדיה באנגלית
↑  מקור: "במעלה" עיתון הנוער העובד והלומד, גיליון 39, אפריל 1994
| 0 | 1 | 2 |
| --- | --- | --- |
| הקודם: המנון הרפובליקה הרוסית | המנוני רוסיה וברית המועצות   1918–1944 | הבא: המנון ברית המועצות |
| --- | --- |
בקרת זהויות :  BnF: cb13927446n (data)  GND: 1171741677  MusicBrainz work: 43b3d2c0-210e-3124-a97c-e97dd9564f1e  VIAF: 176595943   WorldCat (עם VIAF): 176595943 
ארקדי קוץ, מחבר הנוסח הרוסי
לשכת הראיות

| --- | --- |

 מידע כללי
 מדינה:  האימפריה האוסטרו-הונגרית 
 תאריך הקמה:  1850 
 תאריך פירוק:  12 ביולי 1919 
 מנהל:  אנטון פון קאליק 
 מטה מרכזי:  Regierungsgebäude, Vienna 
 
לשכת הראיות (בגרמנית: .k. u. k Evidenzburea או באיות מודרני: Evidenzbüro) היה שמו של מינהל המודיעין הצבאי של האימפריה האוסטרו-הונגרית, שמשרדיה שכנו בווינה, אוסטריה.
הקמה

הסוכנות הוקמה בשנת 1850 כשירות הביון הצבאי הקבוע הראשון בעולם, והפכה לפעילה במלחמת אוסטרו-סרדיניה ב־1859 ובמערכה נגד פרוסיה בשנת 1866, אם כי בהצלחה מועטה.
תחילה דיווחה הלשכה למשרד החוץ האוסטרו-הונגרי, אך הועברה שוב למטה הכללי עם פרוץ מלחמת העולם הראשונה. הלשכה התקיימה עד סופה של המלוכה בשנת 1918.
הלשכה הפעילה את Kundschaftsbüro, שהוטל עליה לפקח על מדינות זרות.
משימות

לקראת סוף המאה ה־19 גברה המתיחות בקרב המעצמות הגדולות באירופה, שהובילה להגברת הפעילות של שירותי הביון. שיקוף האינטרסים הפוליטיים, תשומת הלב של השירותים האוסטרו-הונגריים הופנתה בעיקר מזרחה ודרומה (לרוסיה והבלקן); בעוד, רוסיה התעניינה בעיקר בענייני אוסטריה-הונגריה והרייך הגרמני.
הלשכה אספה מודיעין צבאי רלוונטי ממקורות שונים לדיווחים יומיים לרמטכ"ל (Generalstabschef) ודיווחים שבועיים לקיסר פרנץ יוזף; עד 1913 היה צריך להגיש את הדיווחים לקיסר בכתב מחובר.
ליבת הלשכה דאז כללה 20 קצינים, חלק קטן מהמספרים שהועסקו בשירותים הגרמניים או הרוסים. מחסור זה נבע בעיקר מכך שהשירות היה חלק ממשרד החוץ, שכמוסד אימפריאלי נהג לקבל רק את סכום המימון המינימלי המקובל מהצד ההונגרי (ראו גם הפשרה האוסטרו-הונגרית של 1867).
מלחמת העולם הראשונה

בשנת 1903 הצליחו השירותים הרוסיים לגייס את אלפרד רדל, קצין מטכ"ל ובהמשך ראש המודיעין הנגדי וסגן מנהל לשכת הראיות, כסוכן כפול. תגליתו בשנת 1913 הובילה למשבר פוליטי וצבאי קשה באוסטריה ערב מלחמת העולם הראשונה.
במהלך המלחמה ההיא, חשיבות הלשכה גברה; המשימה החדשה יחסית ליירט שידורי רדיו נוספה לתפקידיה המסורתיים כמו צנזורת דואר.
בשנה האחרונה למלחמה (1918), הלשכה - שבראשה עמד מקסימיליאן רונג - בשילוב עם שירות המודיעין המקומי (Staatspolizei) דווח כי העסיק 300 קצינים, 50 פקידים, 400 סוכני משטרה, 600 חיילים ו־600 מודיעים.
מנהלים

רס"ן אנטון ריטר פון קאליק, 1850–1864
אל"ם גאורג ריטר פון קיס, 1864–1866
אל"ם יוסף פליקן פון פלאואנוולד, 1866–1869
סא"ל פרנץ ויקהרד, 1869–1870
אל"ם לודוויג אדלר פון קורנארו, 1870–1871
אל"ם רודולף ריטר פון הופינגן, 1871–1876
אל"ם אדולף ריטר פון לדחן, 1876–1879
אל"ם קרל פרייהר פון ריפ, 1879–1882
אל"ם הוגו ריטר בילימק פון ויסולם, 1882–1886
אל"ם אדמונד ריטר מאייר פון ולרשטיין ואנד מרנג, 1886–1892
סא"ל אמיל פרייהר וויינוביץ' פון בלוברסקה, 1892–1896
סא"ל דסידריוס קולוסווארי דה קולושוואר, 1896–1898
אל"ם ארתור פרייהר גייזל פון גייזלינגן, 1898–1903
אל"ם יוגן הורדליקקה, 1903–1909
אל"ם אוגוסט אורבנסקי פון אוסטרימייץ, 1909–1914
אל"ם אוסקר הרנילוביץ 'פון צבטאסין, 1914–1917
אל"ם מקסימיליאן רונג, 1917–1918
קצינים בולטים

אל"ם אלפרד רדל, סגן מנהל השירות 1908–1912
ולודז'ימייז' זגורסקי
בתרבות הפופולרית

הביוגרפיה הבדיונית של הבלש, נירו וולף, כוללת התייחסות לוולף - במקור מונטנגרי - שפעל כסוכן לשכת הראיות בשנים של הגברת המתיחות הבלקנית שהובילה לפרוץ מלחמת העולם הראשונה. נירו הוא הדמות הראשית בספרים מאת רקס סטאוט.
ראו גם

משרד המודיעין הצבאי (אוסטריה)
לקריאה נוספת

Janusz Piekalkiewicz, World history of espionage: Agents, systems, operations .ISBN 978-3-517-00849-3
שחרחורת

"שחרחורת" (בלדינו: "Morenica"; "מורניקה" או "לה מורנה") הוא שיר עתיק בשפת הלאדינו. השיר זכה לאורך השנים לביצועים רבים במגוון סגנונות מוזיקליים.
השיר מבוסס במקור על 'קאנטיקס' (סוג של רומנסה) ספרדי מימי הביניים. תואר השם הספרדי morena (כאמור - שחרחורת) מקורו במוּרים - עם צפון אפריקאי שפלש במאה השמינית לחצי האי האיברי. עד היום מכנים בספרדית Moros את כל הפולשים שהגיעו בהמשך מצפון אפריקה, ולעיתים אף מהגרים בני ימינו משם.

השיר נחתם בשורה: "המלחים קוראים לי שחרחורת; אם עוד פעם יקראו לי, אבוא יחד איתם".
השיר בגרסת הלדינו ככל הנראה קדום מאוד. לפי המסורת, "מורניקה" הופיע כשיר חתונה לפני כ-500 שנה לפחות, וכבר נדד בין יהודי ספרד עוד בטרם גירושם בשנת 1492. על אף שמבוסס על מקור נכרי, ייתכן שהמוטיב של השיר - שחרחורת יפה שהשמש שזפה את עורה, מקורו ביפהפייה המקראית המוכרת מהפסוק בשיר השירים: ”אַל-תִּרְאוּנִי שֶׁאֲנִי שְׁחַרְחֹרֶת, שֶׁשְּׁזָפַתְנִי הַשָּׁמֶשׁ; בְּנֵי אִמִּי נִחֲרוּ-בִי, שָׂמֻנִי נֹטֵרָה אֶת-הַכְּרָמִים”. השירה הספרדית מאותה תקופה הושפעה במידה רבה משירת ימי הביניים של יהדות ספרד, ומהמורשת היהודית שהביאו עמם המתיישבים היהודים בספרד.
ארבעת הבתים של השיר (במקור הלאדיני תשעה בתים) שתורגמו לעברית על ידי משה גיורא אלימלך, בוצעו על ידי זמרים ולהקות עבריים רבים, בכללם הביצועים הקלאסיים של העופרים, הפרברים, עפרה חזה, זוהר ארגוב והברירה הטבעית. בין שאר האמנים הישראליים שביצעו את השיר נמנים אבישי כהן, ביקיני ועוד. כמו כן עובד ובוצע השיר על ידי מספר זמרים בינלאומיים, והוא מבוצע במחזמר בוסתן ספרדי.
במצעד של המדינה דורג השיר במקום ה-419 בביצוע של עפרה חזה.
הערות שוליים

↑  מגילת שיר השירים, פרק א', פסוק ו'. מפירוש רש"י שם עולה שהכוונה דווקא לכיעורה שנגרמה על ידי השמש: "לפי שאין שחרותי וכיעורי ממעי אמי אלא על ידי שזיפת השמש שאותו שחרות נוח להתלבן כשיעמוד בצל", בעוד שבספר במדבר, פרק י"ב, פסוק א', הוא מפרש ש"כושית" פירושו יפה.
↑  המוזיקולוגית שושנה וייך-שחר מצטטת סברה זו מהחוקרת מרגית פרנק. ראו שושנה וייך-שחק, אין בואן סימן! מחוזות פיוט ומוזיקה של יהודי ספרד, פרדס הוצאה לאור, 2006
↑  שחרחורת, בביצוע העופרים
↑  אבישי כהן מבצע את השיר בלדינו ב-Fnac במונפרנס, פריז
↑  המצעד של המדינה, באתר "פזמונט"
| עפרה חזה – שירים |
| --- | --- | --- |
| בשיר השירים בשעשועים | "שיר השירים בשעשועים" • "בלדה למלך" • "היפה בנשים" |  |
| על אהבות שלנו | "שיר הפרחה" • "כמו ציפור" • "פלאש גורדון" • "הגשם" • "על אהבות שלנו" • "שיר אהבה לחייל" |  |
| בוא נדבר | "אין זמן לתעות" • "סימנים של אוהבים" • "כשנהיה בני 73" • "תפילה" |  |
| פיתויים | "כל יום מתחילה שנה" • "מלכת הקסמים" • "מכתב אהבה" • "גבריאל" |  |
| חי | "סוף קיץ" • "עכשיו" • "אחרי החגים" • "אמן למילים" • "חי" |  |
| שירי מולדת | "יד ענוגה" / "נעמה" |  |
| בית חם | "יד ביד" / "במנגינת הלב" • "בית חם" • "עזור לי" • "בן פרבר" • "אתך הלילה" / "אתה הבטחת" |  |
| אדמה | "רוח צפונית רוח דרומית" • "גורל אחד" • "מישהו הולך תמיד איתי" • "אדמה" • "רחמים" / "עוד מחכה לאחד" |  |
| שירי מולדת ב' | "אל נא תאמר לי שלום" / "בכרם תימן (אל תפחדי תמר)" • "שבעת המינים" • "הנערים הספנים" |  |
| ימים נשברים | "ימים נשברים" • "בוא ונגן אותי" • "הכאב הזה" • "כל הקלפים" / "ליידי" • "להמשיך לצעוד" |  |
| Shaday | "Galbi" • "Im Nin'alu" • "Galbi" • "Shaday" • "Eshal" |  |
| Desert Wind | "Wish Me Luck" • "I Want to Fly" • "Ya Ba Ye" • "Fata Morgana" |  |
| Kirya | "Daw Da Hiya" • "Innocent – A Requiem for Refugees" |  |
| כל הנשמה | "ליד באר מולדתי" • "כל הנשמה" • "לאורך הים" • "זה יבוא פתאום" • "מיליון" • "רוח האדם" |  |
| Ofra Haza | "Show Me" • "Give Me a Sign" |  |
| סינגלים אחרים | "שבת המלכה" • "הליכה לקיסריה" • "אם אשכחך ירושלים" • "שלאגר" • "Aime Moi" • "שיר המאה" • "שביל תפוח הזהב" • "ארבעים" • "השנה אינשאללה" • "Ya Hilwi" •‏ "Today I'll Pray" •‏ "Elo Hi" • "קופסת הצבעים" • "Mata Hari" • "Love Song" •‏ "ירושלים של זהב" • "The Queen of Tel Aviv" • "לתת" • "כאן לעולם" |  |
| שירים אחרים | "Deliver Us" • "שחרחורת" • "מוכר הפרחים" • "זמר נוגה" |  |
| --- | --- |
בקרת זהויות :  MusicBrainz work: 41111e9d-f511-42e2-b8ac-52e31ef29f50
שנת אפס

ערך זה עוסק בסרט ישראלי. אם התכוונתם למשמעות אחרת, ראו .
| --- | --- |

 בימוי:  יוסף פיצ'חדזה
 הופק בידי:  ליאור שפר, יוסף פיצ'חדזה, דב שטויר
 תסריט:  יוסף פיצ'חדזה, דב שטויר
 עריכה:  דב שטויר 
 שחקנים ראשיים:  שרה אדלר, מוני מושונוב, קרן מור, מנשה נוי, דני גבע, דן תורן
 מוזיקה:  ישי אדר
 מדינה:  ישראל 
 חברה מפיצה:  קרן הקולנוע הישראלי
 הקרנת בכורה:  10 ביולי 2004
 משך הקרנה:  131 דקות
 שפת הסרט:  עברית
 סוגה:  סרט דרמה 
 תקציב:  2,795,000 שקלים
 פרסים:  פרס אופיר לפסקול
 דף הסרט ב־IMDb
 
שנת אפס הוא סרט קולנוע ישראלי בבימויו של יוסף פיצ'חדזה, שיצא לאקרנים בשנת 2004. שמו של הסרט משתמש במטבע הלשון שנטבע עם יציאת סרטו של רוברטו רוסליני ב-1948: גרמניה שנת אפס, שמשמעותו יציאה מחורבן לחיים חדשים.
"שנת אפס" זכה להצלחה קופתית בישראל ומחוצה לה. הסאונד בסרט זיכה אותו בפרס אופיר, בעוד שהארט, הצילום, עיצוב התלבושות, הבמאי, העורך, המוזיקה, שחקן המשנה (מוני מושונוב) והסרט עצמו היו מועמדים כולם לאוסקר הישראלי.
פסקול הסרט הולחן על ידי ישי אדר.
עלילה

העלילה מספרת את סיפורם של שבעה אנשים שונים, אשר חייהם משתנים כאשר פוגשים זה בזה באקראי. ישנם מספר קווים עלילתיים: אנה (שרה אדלר), אם חד-הורית לילד (צוקי רינגרט), אשר מנסה לשרוד תחת מצוקה כלכלית, אבטלה וקשיי מגורים; אדי (מוני מושונוב), עיוור שכלב הנחיה שלו נהרג בתאונת דרכים; ראובן (מנשה נוי) ומיכל (קרן מור), זוג החווה נישואין דלים וקשים; פרנק (דני גבע), טכנאי רדיו המנסה לגלות את הביוגרפיה של אביו, אותו מעולם לא הכיר; ומתי (דן תורן), איש עסקים החוזר לארץ במטרה לדאוג לאביו המבוגר. כל אחת מהדמויות מגיעה ל"נקודת אפס" בחייה, ומתחילה מסע לעבר מציאת משמעות החיים, מסע אשר מתאפשר עקב המפגשים הדרמטיים ביניהן.
שחקנים

| שחקן | תפקיד |
| --- | --- |
שרה אדלר: אנה
מוני מושונוב: אדי
מנשה נוי: ראובן
קרן מור: מיכל
דני גבע: פרנק
דן תורן: מתי
עזרא כפרי: רובינזון
סמדר יערון: אווה
אורי קלאוזנר: שם-טוב
אייל שכטר: בועז
צוקי רינגרט: צוקי
לקריאה נוספת

פבלו אוטין, קרחונים בארץ החמסינים - הקולנוע הישראלי החדש - שיחות עם במאים, רסלינג, 2008, הפרק "'שנת אפס' - שיחה עם יוסף פיצ'חזדה", עמ' 268-247.
אלפרד ביקל

אלפרד ביקל (בצרפתית: Alfred Bickel;‏ 12 במאי 1918 – 18 באוגוסט 1999) היה כדורגלן ומאמן שווייצרי, ששיחק בעמדת החלוץ.
ביוגרפיה

ביקל נולד ב-12 במאי 1918 באפשטיין שבאימפריה הגרמנית. לכל אורך הקריירה שיחק בגראסהופרס ציריך עימה זכה ב-7 תוארי אליפות ובתשעה גביעים, חלקם תחת המאמן קרל רפן. בסך הכל הוא ערך 405 משחקי ליגה וכבש 202 שערים.
במדי שווייץ עשה את הופעת הבכורה לאחר שזה עתה מלאו לו 18, ב-18 ביוני 1936 מול נורווגיה באוסלו. שלושה ימים לאחר מכן כבש ביקל את שערו הראשון בהפסד 5–2 לשוודיה. קרל רפן מאמנו לקבוצה גראסהופרס נכנס לתפקיד בתור מאמן שווייץ מספטמבר 1937 וחודש אחר כך נפצע ביקל עקב שבר בעצם הבריח במשחק נגד איטליה, וחזר לשחק בה כעבור כמעט ארבעה חודשים אחר כך.
ביקל היה שותף במונדיאל 1938 יחד עם עוד שישה מחבריו לקבוצה גראסהופרס, והם פגשו בשמינית הגמר את גרמניה הנאצית. לאחר תוצאת 1–1 במשחק הראשון המפגש הוכרע עם משחק חוזר בו השווייצרים ניצחו 2–4 כשביקל אחד הכובשים. ברבע הגמר הם הפסידו להונגריה שהמשיכה משם עד לגמר. 12 שנים אחר כך במונדיאל 1950, השתתף פעם נוספת ובכך היה לשחקן היחיד יחד עם אריק נילסון השוודי ששיחק בטורניר מונדיאל לפני ואחרי מלחמת העולם השנייה. שווייץ סיימה את דרכה כבר בשלב הראשון.
את הופעתו האחרונה בנבחרת ביקל עשה רגע לפני תחילת מונדיאל 1954 במשחק הכנה נגד הולנד. בסך הכל הוא ערך בה 71 הופעות בהן כבש 15 שערים במשך 18 שנים.
תארים

אליפות שווייץ (7): 1936/37, 1938/39, 1941/42, 1942/43, 1944/45, 1951/52, 1955/56
הגביע השווייצרי (9): 1936/37, 1937/38, 1939/40 1940/41, 1941/42, 1942/43, 1945/46, 1951/52, 1955/56
פסח חברוני

| --- | --- |

 לידה:  1888 ירושלים, האימפריה העות'מאנית 
 פטירה:  14 במרץ 1963 (בגיל 75 בערך) ירושלים 
 ענף מדעי:  מתמטיקה
 מקום מגורים:  ישראל
 מקום קבורה:  הר המנוחות 
 מקום לימודים:  אוניברסיטת ציריך (1912) 
 מנחה לדוקטורט:  ארנסט צרמלו 
 פרסים והוקרה:  פרס ויצמן למחקרים במדעים מדויקים (1963) 
 בן או בת זוג:  לולה לנדאו 
 אתר רשמי
 תרומות עיקריות
 מחקרים בתחום תורת המשוואות האינטגרו-דיפרנציאליות
 
ידיעה מעיתון האור על גמר לימודיו של חברוני, 1913
פסח חברוני (Pessach Hebroni, גם Hebrony;‏ 1888 – 14 במרץ 1963 י"ח באדר ה'תשכ"ג) היה מתמטיקאי ישראלי, חלוץ מחקר והוראת המתמטיקה בישראל, חתן פרס ויצמן לשנת 1963.
תולדות חייו

נולד בשכונת מזכרת משה בירושלים, לאסתר-דינה טייטלבוים נכדת הרב ישראל דב לוי שעלה במחצית הראשונה של המאה ה-19 לטבריה, ומנחם-ציון חברוני, בן למשפחה ירושלמית ותיקה מחסידי חב"ד.
למד בתלמוד תורה ישיבת עץ חיים, בישיבת תורת חיים, ובישיבת "בית המוּסר", במהלך לימודיו נחשב לעילוי, כפי שתיארו ידידו מילדות פרופ' יוסף יואל ריבלין: "ל"עילוי" נחשב פסח חברוני משחר ילדותו. יתר על כן, מופלא היה ומפליא את יודעיו כבר משחר נעוריו."
כבן היישוב הישן לא זכה חברוני להשכלה כללית. כשהיה נער מצא בבית סבו ספר שנקרא "שבילי דרקיע", שבו היה עיסוק בנושאים מתמטיים, כך גילה את המתמטיקה והחל להתעניין בה אף בטרם ידע כי התחום המדעי נקרא כך. למרות האיסור מצד בני קהילתו, החל לקרוא ספרים בנושא, אותם שאלה למענו אחותו, מספריית בני ברית בירושלים.
כשהיה חברוני בן 17 לערך החליט לנטוש את אורח החיים החרדי ופנה לאליעזר בן-יהודה כדי שיסייע לו למצוא מקום בו ניתן ללמוד לימודים כלליים ובייחוד מדעים. משהבינו את יכולותיו האינטלקטואליות המבריקות, בן-יהודה יחד עם בוריס שץ ופאול נתן (מייסד חברת עזרה של יהודי גרמניה) סייעו לחברוני להתקבל ללמודים בבית הספר הריאלי "עזרה" בירושלים (כיוון שלא הייתה לו תעודת סיום בית-ספר יסודי). חברוני סיים את הלימודים תוך שנתיים (1907–1909).
בשנים 1909–1912 למד חברוני בפקולטה למתמטיקה של אוניברסיטת ציריך בשווייץ, לאחר שעבר את בחינות הכניסה בהצטיינות (סייעו לו מבחינה כלכלית אנשי חברת עזרה של יהודי גרמניה). שם עשה את עבודת הדוקטור, בהנחייתו של ארנסט צרמלו. עם סיום לימודיו ניתן לו התואר דוקטור במתמטיקה. כך היה חברוני לראשון מבני היישוב הישן שלמד מדעים בחו"ל.
ב-1912 שב לארץ והחל להורות מתמטיקה. חברוני לימד בגמנסיה העברית בירושלים, ובסמינרים למורים של חברת "עזרה" ושל דוד ילין. כמו כן התגורר מספר שנים בחיפה ולימד בבית הספר הריאלי.
במהלך השנים אף שימש מרצה מן החוץ למתמטיקה, באוניברסיטה העברית, אך בשל היותו בן היישוב הישן ומפני שרקעו היה שונה מרקעם של שאר חברי סגל הפקולטה למתמטיקה, לא התקבל כמרצה מן המניין. חברוני לא התקבל כמרצה באוניברסיטאות באירופה בשל יהדותו ובישראל בשל רקעו וקורות חייו. למרות זאת עסק חברוני כל חייו במחקר מדעי ועבודותיו התפרסמו בכתבי עת מדעיים רבים.
בשנות ה-20 הקים בביתו בירושלים "מועדון מתמטי" שבו נערכו הרצאות במתמטיקה. במועדון היו חברים בין היתר פרופ' הוגו ברגמן וד"ר יעקב טהון. אלברט איינשטיין קרא את מחקריו של חברוני ומסר לו, על ידי הוגו ברגמן, כי הוא מעריך את עבודתו מאוד והיה מעוניין לפוגשו. באחד ממפגשי המועדון המתמטי נכח איינשטיין, וחברוני הרצה בפניו על "הרעיון הפילוסופי של המתמטיקה". בסוף ההרצאה ציין איינשטיין כי "נראה לי שהוא, חברוני, היחיד שירד לסוף דעתי".
חברוני היה חבר כבוד באיגוד המתמטיקה בישראל.
ב-1963, בערוב ימיו, זכה בפרס ויצמן למדעים מטעם עיריית תל אביב על עבודתו באלגברה ובאנליזה ובמיוחד על תרומתו לתורת המשוואות האינטגרו-דיפרנציאליות.
זמן קצר לאחר מכן נפטר, בגיל 75, ערירי. נקבר בהר המנוחות בהלוויה מעוטת-משתתפים.
ב-1973 קראה עיריית ירושלים רחוב על שמו בשכונת קריית יובל.
פרסומים נבחרים

כתבים מתימטיים; ערך והקדים: י"י ריבלין; פרקים מתוך "נפתולי דרך: סיפור חיים", כפי שסופר על ידי פסח חברוני ונרשם בידי לולה לנדאו, ירושלים: הוועד הציבורי להוצאת כתבי ד"ר פסח חברוני, תשכ"ח.
'On Relations between the Reciprocal Resolvents of Certain Kernels,' Tôhoku Mathematical Journal 36,2 (1933), 236-240.
'Sur les inverses des elements derivables dans un anneau abstrait'
'Ueber die inneren Automorphismen des abstrakten Differentialringes,' Compositio Mathematica 14 (1959-1960), 77-82. (קישור )
לקריאה נוספת

י"י ריבלין, 'ד"ר פסח חברוני: האיש ופעלו', בתוך: פסח חברוני, כתבים מתימטיים (ירושלים תשכ"ח).
לולה לנדאו, פסח חברוני: נפתולי חיים של צעיר ירושלמי: רומאן; מגרמנית: חיים מס, ירושלים: קריית ספר, 1972.